Ian Roberts

Ian Roberts (gebore 30 November 1951) is 'n Suid-Afrikaanse akteur, toneelskrywer en sanger. Sy moedertaal is Engels, maar hy praat vlot Afrikaans en ook Xhosa.

Vroeë lewe
Roberts is in Fort Beaufort in die Oos-Kaapprovinsie gebore en het op sy pa se sitrusplaas naby die dorp grootgeword. Hy het St. Andrew's Voorbereidingskool en St. Andrew's College in Grahamstad bygewoon. Na voltooiing van hoërskool het hy sy verpligte nasionale diensplig in die Suid-Afrikaanse Weermag verrig, wat hy in 1971 voltooi het.

Na 'n verskeidenheid van verskillende werke en 'n kursus in fotografie by die Port Elizabeth Tegniese Kollege van 1973 tot 1975, het Roberts in 1976 by Rhodes-universiteit ingeskryf vir 'n Baccalaureus Artium-graad met spraak, drama en sosiale antropologie as hoofvak.

Loopbaan
Roberts het die hoofrol in Afrikaanse televisiereekse soos Sloet Steenkamp in Arende en Jack Degenaar in Arsenaal gespeel. Hy het ook 'n aantal draaiboeke, soos Honeytown 1 en die musiekblyspele Palang van Dwaal geskryf.

Roberts het 'n Suid-Afrikaanse ikoon geword toe hy die karakter van Boet in 'n langlopende reeks televisie-advertensies vir Castrol-motorolie vertolk het.  Hierdie karakter (saam met die ander karakters Swaer en Moegoe) was ook in M-Net se komediereeks Kalahari Oasis. Dit word ook gebruik in sy Radio Kalahari Orkes.

In die Oscar-bekroonde Suid-Afrikaanse rolprent, Tsotsi, het Roberts die rol van 'n polisiekaptein vertolk.

Hy was getroud met die Suid-Afrikaanse aktrise Michelle Botes, maar die egpaar is in 1999 geskei. Hulle het twee kinders gehad.

Hy is ook 'n aantal jare al betrokke as leier van die Radio Kalahari Orkes, wat landswyd toer.

 Filmografie 
Nie-volledige lys van Roberts se filmoptredes:
 Jaar  Titel  Rol  Ander notas 1983  Verspeelde lente  Hermaans Cronjé  TV-reeks 1985  Boetie op manoeuvres  korp. White  Afrikaanse rolprent 1985  Nag van Vrees  Steve  Afrikaanse rolprent 1987  Jane and the Lost City  Carl  1989  A Private Life  Sersant Smit  Televisiefilm 1992  The Power of One  Hoppie Gruenewald  1993  Triptiek  -  Televisiereeks 1993  Daisy de Melker  Sid de Melker  Televisiefilm 1995  Cry, the Beloved Country  Evans  1996  Rhodes  Colenbrander  Televisie minireeks 1997  Mandela and De Klerk  Kobie Coetsee  Televisiefilm 1998  Paljas  Frans  Afrikaanse rolprent 1998  Tarzan and the Lost City  Captain Dooley  1998  Sweepers  Yager  1999  A Reasonable Man  Chris Van Rooyen  2000  I Dreamed of Africa  Mike Donovan  2001  Malunde  Kobus  2001  Askari  Ripshaw  2002  Promised Land  Gerhard Snyman  2003  Hoodlum & Son  Earl  2004  King Solomon's Mines  Sir Henry  Televisiefilm 2004  Red Dust  Piet Muller  2005  Wah-Wah  John Traherne  2005  Tsotsi  Kaptein Smit  2005  3 Needles  Hallyday  2006  Number 10  Marius Kramer  2008  Bakgat   Afrikaanse rolprent 2013  Musiek vir die Agtergrond   Afrikaanse rolprent 2013  Babalas    Afrikaanse rolprent

 Eksterne skakels 


Kategorie:Suid-Afrikaanse akteurs
Kategorie:Suid-Afrikaanse musici
Kategorie:Geboortes in 1951
Kategorie:Lewende mense